**Andrea Thompson** (s. 22. toukokuuta 1959 Dayton, Ohio) on yhdysvaltalainen näyttelijä. Hänet tunnetaan parhaiten rooleistaan televisiosarjoissa *Viinitila Falcon Crest*, *Babylon 5*, *Kunnian miehet*, *24* ja *NYPD Blue*.

Ura
---

### Näyttelijänura

Thompsonin ensimmäinen merkittävä elokuvarooli oli vuoden 1987 elokuvassa *Wall Street – rahan ja vallan katu*, jossa hän näytteli prostituoitua. Vuonna 1989 hän sai roolin Genele Ericsonina saippuasarja *Falcon Crestin* viimeisellä tuotantokaudella. Vuosina 1994–1995 Thompson esitti telepaatti Talia Wintersiä science fiction -televisiosarjassa *Babylon 5*. Hän jätti *Babylon 5:n* sarjan toisen tuotantokauden lopussa.

Tämän jälkeen Thompson näytteli sarjassa *Kunnian miehet* Alison Krennickiä. Sittemmin hän liittyi *NYPD Blue* -rikossarjan näyttelijäkuntaan. *NYPD Bluessa* Thompson esitti etsivä Jill Kirkendallia. Huhtikuussa 2000 hän jätti sarjan tavoitellakseen toimittajan uraa.

### Ura journalistina

Journalistiuransa Thompson aloitti Albuquerquessa toimivalla KRQE-televisiokanavalla yleistoimittajana.

Kesäkuussa 2001 Thompsonista tuli CNN Headline News -kanavan iltauutisten ankkuri. CNN oli tammikuussa lomauttanut 4000 työntekijästään kaikkiaan 400 ja kiinnitti huomionsa persoonallisuuksiin houkutellakseen itselleen nuorempaa katsojakuntaa. Thompsonin ensimmäiset sanat uutisankkurina suorassa lähetyksessä olivat: "Hei, olen Andrea Thompson, ja ellet ole elänyt luolassa, luultavasti jo tiedätkin sen." Hänen palkkaamisensa sai journalistipiireissä ristiriitaisen vastaanoton, sillä Thompson oli aikoinaan keskeyttänyt lukion, ja hänelle oli tuossa vaiheessa kertynyt toimittajakokemusta ainoastaan yhden vuoden ajalta. Samoihin aikoihin Internetissä alkoi levitä alastonkuvia ja videopätkiä Thompsonin 1980-luvun elokuvista, mikä aiheutti kiusallisen tilanteen CNN:lle. Maaliskuussa 2002 hän jätti kanavan. Tuolloin arveltiin, että pitkät työpäivät estivät Thompsonia olemasta hänen yhdeksänvuotiaan poikansa luona.

CNN:ltä lähdön jälkeen Thompson ryhtyi työskentelemään Court TV -televisiokanavalle, jossa hän esitteli *NYPD Blue* ja *Forensic Files* -sarjojen jaksoja ja toimi kertojan äänenä *The System* -dokumenttisarjassa. Hän myös näytteli Nicole Duncan -hahmoa sarjassa *24*.

Lähteet
-------

1. ↑  Andrea Thompson Biography (1959-) *Film Reference*. Viitattu 1.7.2009. (englanniksi)
2. ↑  Andrea Thompson *Moviefone*.  2009. AOL, LLC. Viitattu 1.7.2009. (englanniksi)
3. ↑  Andrea Thompson *VH1.com*. Viitattu 1.7.2009. (englanniksi)[vanhentunut linkki]
4. 1 2 3  Andrea Thompson *Hollywood.com*. Viitattu 1.7.2009. (englanniksi)
5. ↑  Moving From Fantasy To Facts *CBS News*.  2000. BS Interactive Inc. Viitattu 1.7.2009. (englanniksi)
6. ↑  CNN Headline News co-anchors Miles O'Brien and Andrea Thompson *CNN.com*.  8.8.2001.  Arkistoitu 2.1.2008. Viitattu 1.7.2009. (englanniksi)
7. ↑  Reporter, Former NYPD Blue Star Andrea Thompson Joins CNN Headline News  24.4.2001. Time Warner.  Arkistoitu 21.11.2008. Viitattu 1.7.2009. (englanniksi)
8. ↑  Brook, Tom: CNN sets sights on young *BBC News*.  10.8.2001. BBC. Viitattu 1.7.2009. (englanniksi)
9. ↑  Johnson, Cory: Too Blue for CNN? *The Industry Standard*.  26.4.2001.  Arkistoitu 19.4.2003. Viitattu 1.7.2009. (englanniksi)
10. ↑  Buncombe, Andrew: Victory for old guard as actress quits TV news *The Independent*.  17.3.2002. Independent News and Media Limited. Viitattu 1.7.2009. (englanniksi)
11. ↑  Johnson, Cory: CNN Goes Ahead With Thompson Hire *The Industry Standard*.  27.4.2001.  Arkistoitu 1.5.2001. Viitattu 1.7.2009. (englanniksi)
12. ↑  Burns, Eric: The New CNN: All the Nudes Fit for Air *FOXNews.com*.  3.5.2001. FOX News Network, LLC. Viitattu 1.7.2009. (englanniksi)
13. ↑  Darst, Elizabeth: Andrea Thompson Quits As CNN Anchor *People.com*.  15.3.2002. Time Inc. Viitattu 1.7.2009. (englanniksi)
14. ↑  Barron, James: Boldface names *The New York Times*.  31.5.2002. The New York Times Company. Viitattu 1.7.2009. (englanniksi)
15. ↑  24: Cast & Details *TV Guide*. Viitattu 1.7.2009. (englanniksi)

Aiheesta muualla
----------------

* Andrea Thompson Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Henkilöt | 
* Deutsche Synchronkartei
* Elonet

 |

 |